Զավեն Սարգսյան

Զավեն Անդրանիկի Սարգսյան (), հայ լուսանկարիչ, Սերգեյ Փարաջանովի թանգարանի տնօրեն (1992-2020), եղել է Սերգեյ Փարաջանովի անձնական լուսանկարիչը։ Հայաստանի ժուռնալիստների միության անդամ (1984):

Կենսագրություն 
Զավեն Սարգսյանը ծնվել է Երևանում, 1947 թվականին։ 1972 թվականին ավարտել է Երևանի պոլիտեխնիկական ինստիտուտը։ Սովորելուն զուգահեռ` 1969-1972 թվականներին որպես ավագ տեխնիկ աշխատել է Երևանի մաթեմատիկական մեքենաների գիտահետազոտական ինստիտուտում։

Մինչև 1974 թվականը եղել է Աբովյանի «Սիրիուս» գործարանի ավագ ինժեներ։ 1974-1986 թվականներին՝ ՀԽՍՀ նախարարների խորհրդի գործերի կառավարչության արտաքին կապերի բաժնի ավագ ռեֆերենտ։

1986 թվականին նշանակվել է Հայաստանի ժողովրդական արվեստի պետական թանգարանի տնօրեն։ Այդ պաշտոնում աշխատել է մինչև 1992 թվականը։

1992 թվականից մինչև կյանքի վերջին օրերը ղեկավարել է Սերգեյ Փարաջանովի թանգարանը։

Ստեղծագործական ուղի 
Լուսանկարչությամբ զբաղվել է վաղ հասակից, եղել է կինոռեժիսոր Սերգեյ Փարաջանովի անձնական լուսանկարիչը։

Անհատական ցուցահանդեսներ է ունեցել Հայաստանում, ԱՄՆ-ում, Ֆրանսիայում, Գերմանիայում, Չինաստանում, Ռուսաստանում, Վրաստանում, Սերբիայում և այլ երկրներում։

Պարգևատրվել է ՀՀ վարչապետի հուշամեդալով (2011)։

Ծանոթագրություններ 

Հայ լուսանկարիչներ
Հայաստանի ժուռնալիստների միության անդամներ
ՀՊՃՀ շրջանավարտներ
ՀՀ վարչապետի հուշամեդալակիրներ